Doložka vybraných vplyvov


	1. Základné údaje

	Názov materiálu

	
[bookmark: _Hlk239843011]Návrh zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov a ktorým sa mení a dopĺňa zákon č. 8/2009 Z. z o cestnej premávke a o zmene a doplnení niektorých zákonov v znení neskorších predpisov


	Predkladateľ (a spolupredkladateľ)

	
Ministerstvo vnútra Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	september 2026

	Predpokladaný termín predloženia na pripomienkové konanie
	november 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	december 2026

	

	2. Definovanie problému

	Súčasná platná právna úprava umožňuje vyberanie pokút v blokovom konaní v hotovosti. Takýto spôsob úhrady je spojený s administratívnou náročnosťou pri evidencii a vyúčtovaní finančných prostriedkov, vytvára dodatočné nároky na manipuláciu s hotovosťou a súvisiace kontrolné mechanizmy a zároveň neposkytuje dostatočný priestor na automatizované spracovanie údajov o uložených a uhradených pokutách v rozsahu, ktorý umožňujú súčasné informačné technológie.

	3. Ciele a výsledný stav

	Cieľom návrhu je zavedenie jednotného mobilného riešenia využívaného príslušníkmi Policajného zboru pri výkone služby. Prostredníctvom mobilného technického zariadenia bude možné v jednom zariadení realizovať výkon kontroly osôb, motorových vozidiel alebo iných vecí prostredníctvom elektronického čítania a snímania dokladov, vykonávať lustrácie v informačných systémoch Ministerstva vnútra Slovenskej republiky a automatizovane zaznamenávať vykonané úkony do príslušných informačných systémov.
Súčasťou riešenia bude aj možnosť realizácie bezhotovostného blokového konania priamo počas výkonu služby vrátane automatického zápisu priestupku do informačného systému, vykonania úhrady prostredníctvom elektronických platobných nástrojov a elektronického potvrdenia o úhrade pokuty. Tým sa odstráni potreba viacnásobného zapisovania rovnakých údajov do papierových a elektronických evidencií.
Navrhovaná právna úprava prispeje k zvýšeniu transparentnosti správy a výberu pokút, k zníženiu rizík spojených s manipuláciou s hotovosťou a k efektívnejšiemu využívaniu informačných technológií pri plnení úloh Policajného zboru.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
· orgány Policajného zboru,
· páchatelia priestupkov

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Zachovaním nulového variantu by nedošlo k zefektívneniu vyberania pokút v blokovom konaní a zníženiu administratívneho zaťaženia orgánov Policajného zboru. 


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Účelnosť bude preskúmaná po troch rokoch od nadobudnutia účinnosti. Kritériami bude napr. počet uhradených pokút v blokovom konaní, počet neuhradených pokút v blokovom konaní, počet zadržaných vodičských preukazov. 

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

odbor dopravnej polície Prezídia Policajného zboru
mjr. JUDr. Juraj Cagáň
09610 50 252
Email: odpppz@minv.sk 

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Príslušné štatistiky a aplikačná prax.


	13. Stanovisko Komisie na posudzovanie vybraných vplyvov z PPK č. 151/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

Komisia nesúhlasí s rozpočtovo nekrytým vplyvom vyplývajúcim z materiálu v sume 5 500 000 eur v roku 2027 a v sume 350 000 eur ročne od roku 2028. Všetky negatívne vplyvy súvisiace s realizáciou materiálu Komisia žiada zabezpečiť v rámci schválených limitov kapitoly Ministerstva vnútra SR na príslušný rozpočtový rok, bez dodatočných požiadaviek na štátny rozpočet a bez vplyvu na limit verejných výdavkov. V tejto súvislosti Komisia dáva do pozornosti uznesenie vlády SR č. 420 z 5. októbra 2026 k návrhu rozpočtu verejnej správy na roky 2027 až 2029.

Vyhodnotenie: Výdavky budú kryté zo štátneho rozpočtu program 0EK.

Komisia žiada vysvetliť technologické riešenie návrhu a odôvodniť výšku nákladov, a to z dôvodu, že výdavky vyplývajúce z návrhu sú spojené výhradne s technickým riešením platieb a evidencie prípadov vo výkone. Bez bližšieho detailu o technologickom riešení nie je možné sa vyjadriť k relevantnosti výdavkov v ďalších krokoch pripomienkového konania. Komisia žiada, aby boli doplnené podklady, ktoré predstavia detail technického riešenia a detailný overiteľný rozpočet.

Vyhodnotenie: Náklady na softvér predstavujú výdavky určené na základe odhadov dodávateľských kapacít potrebných na realizáciu požadovaných úprav dotknutých informačných systémov a potrebných integrácií na iné systémy. Jednotlivé informačné systémy budú zabezpečovať nasledovné časti procesu:
1. elektronická identifikácia občana, 
2. lustrácia osoby, dokladov a ďalších objektov v relevantných informačných systémoch,
3. zadokumentovanie a zaevidovanie priestupku prostredníctvom Centrálnej evidencie správnych deliktov a priestupkov (CESDaP) priamo na mieste vrátane automatizovaného vytvorenia predpisu pohľadávky a v prípade priestupkov v doprave aj jeho zápis na kartu vodiča v dopravno-správnych agendách, 
4. elektronicky uložená bloková pokuta (zaplatená / nezaplatená na mieste), 
5. úhrada elektronicky uloženej pokuty prostredníctvom modulu bezhotovostnej úhrady (integrácia na služby Štátnej pokladnice),
6. integrácia s evidenčnými a účtovnými systémami pokút MV SR,
7. automatizované elektronické vystavovanie a zasielanie rozhodnutia o blokovom konaní a o potvrdení o úhrade,
8. doplnenie služby pre občana na portáli MV SR – informovanie sa o priestupkoch.
Náklady na hardvér – ručné mobilné zariadenia typu PDA/tablet určené pre príslušníkov Policajného zboru, ktorí budú blokové konanie v teréne realizovať – sú určené priemerom cien zariadených dostupných v súčasnosti na trhu.

Predkladaný návrh ruší možnosť uhradiť pokutu v blokovom konaní v hotovosti priamo policajtovi, čo súvisí s prechodom na elektronickú evidenciu, správu a inkaso pokút. Táto zmena zakladá negatívne sociálne vplyvy, ktoré je potrebné označiť v bode 9 doložky vybraných vplyvov a bližšie zhodnotiť v bode 4.2 (prístup k zdrojom, právam, tovarom a službám) v analýze sociálnych vplyvov.

Vyhodnotenie: Navrhovaná právna úprava, ktorou sa ustanovuje výlučne bezhotovostný spôsob úhrady pokút uložených v blokovom konaní orgánmi Policajného zboru, nemá sociálny vplyv. Predmetom navrhovanej úpravy je výlučne zmena spôsobu úhrady uložených pokút, ktorá nemení podmienky vyvodzovania zodpovednosti za priestupky, výšku ukladaných pokút ani rozsah povinností osôb, ktorým sa pokuta ukladá.
Navrhovaná právna úprava nemení právne postavenie dotknutých osôb ani ich sociálne a ekonomické postavenie, keďže nemení samotnú povinnosť uhradiť uloženú pokutu, ale iba spôsob jej realizácie. Bezhotovostný spôsob úhrady predstavuje technický mechanizmus vykonania platby, ktorého účelom je zjednodušenie a zefektívnenie procesu výberu pokút a obmedzenie administratívnej a technickej záťaže spojenej s manipuláciou s hotovosťou.
Z uvedených dôvodov sa nepredpokladá vznik priamych ani nepriamych sociálnych vplyvov na obyvateľstvo, jednotlivé sociálne skupiny ani na osoby v nepriaznivej sociálnej situácii.

Komisia po preskúmaní predmetného materiálu nesúhlasí s vyznačením žiadneho vplyvu na služby verejnej správy pre občana v doložke vybraných vplyvov. Komisia navrhuje predkladateľovi vyznačiť pozitívny a negatívny vplyv služieb verejnej správy na občana a pozitívny a negatívny vplyv na procesy služieb vo verejnej správe a tieto vplyvy primerane vyhodnotiť v Analýze vplyvov na služby verejnej správy pre občana podľa prílohy č. 7 Jednotnej metodiky na posudzovanie vybraných vplyvov.

Vyhodnotenie: Uvedené vplyvy neboli identifikované.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





2

